projecte-aina/catalan_government_crawling huggingface dataset:
Presentació el divendres 17 de març a la capella del Claustre de la Catedral de Solsona
El divendres 17 de març, a dos quarts de nou del vespre, es presentarà a la capella del Claustre la revista Oppidum, número 14.
El lloc triat per a portar a terme la presentació està relacionat amb l'acte cultural d'enguany.
La publicació va iniciar-se l'any 2001.
Està formada per diferents treballs de recerca que aporten nous elements en el coneixement de la comarca.
L'elaboració de la revista va a càrrec de l'Arxiu Comarcal del Solsonès i és editada pel mateix Arxiu i el Centre d'Estudis Lacetans amb la col·laboració de l'Ajuntament de Solsona i el Consell Comarcal del Solsonès.
En el nou número que es presentarà hi haurà els següents articles:
- Revisió del conjunt de ceràmiques d'importació de l'excavació de Joan Serra Vilaró a Sant Miquel de Sorba (Montmajor, Berguedà).
- Balma Guilanyà: el llegat dels caçadors-recol·lectors al Solsonès.
- Notícies sobre el polèmic retorn del Retaule del Sant Esperit, obra de Pere Serra, a Sant Llorenç de Morunys.
- El retaule del Roser de Prades de la Molsosa.
Variació i complexitat d'una restauració.
- Presència musical a la catedral de Solsona a finals del segle XVII i inicis del XVIII: l'obra dels compositors Josep Farrer i Josep Soler.
- Llista Patró dels ocells del municipi de Solsona.
I una addenda amb el treball: El pas de la Marxa de la Llibertat per Solsona: records i anècdotes.
El número que es presenta correspon a l'any 2016 i la coberta és il·lustrada amb una imatge de l'artísta Magí Puig.
L'acte cultural comptarà amb la col·laboració de la Confraria de la Mare de Déu del Claustre.
Seu de l'Arxiu Comarcal del Priorat
El conveni de creació de l'Arxiu Comarcal del Priorat (ACPR) es va signar el 22 de setembre del 2000 i fou inaugurat el 27 de juliol de 2005.
L'Arxiu es troba situat en un dels edificis que formen part del castell de la vila de Falset.
La construcció del castell s'inicià a finals del segle XII, en un petit turó situat a ponent de la població.
En el mateix espai es custodià, durant molts anys, l'arxiu patrimonial dels territoris catalans del ducat de Medinaceli.
Els fons documentals més significatius de l'Arxiu, entre altres, són: els dels ajuntaments de Falset i Capçanes, els fons microfilmats de la baronia d'Entença i comtat de Prades, el del mas Roger de Cabacés i el de Joan Pascó i Ardèvol, notari de Porrera i, després, de Falset, que disposa de bona part dels esborranys notarials, finals segle XVIII fins el primer terç del segle XIX, que supleixen, en part, la pèrdua de l'arxiu notarial del districte el 1936.
Cal destacar el nombre elevat de fons de cooperatives agrícoles de la comarca que s'hi han dipositat, en concret, deu, i la més antiga és el Sindicat Vinícola del Baix Priorat de Marçà creat el 1912.
Els dies 1 i 2 de maig, aprofitant la celebració de la Fira del Vi a Falset, va tenir lloc l'exposició de fotografies i documents dels antics sindicats i cooperatives de les poblacions de Falset i de Marçà.
Va ser realitzada conjuntament amb l'Agrícola Falset-Marçà SCCL i es va exposar al celler cooperatiu de Falset, obra de Cèsar Martinell.
L'exposició va ser visitada per nombrosa gent ja que s'emmarcava dins de la visita guiada de les instal•lacions del celler i és un més dels actes programats per commemorar el centenari d'aquesta empresa agrícola que tindrà lloc el 2012.
Aquests conjunt d'actes s'iniciaren l'any 2008 i tenen com a punt de finalització l'edició d'un llibre on es reculli la història de les associacions agrícoles de Marçà i la Cooperativa de Falset, des dels inicis fins a l'actualitat.
Organitza: Agrícola Falset Marçà SCCL, Ajuntament de Falset i Arxiu Comarcal de Priorat
El 9 de maig de 2009 es va presentar a l'església parroquial de Torroja del Priorat a les 18 hores el llibre de Josep Recasens Llort intitulat La repressió franquista al Priorat (1939-1950), treball guanyador del premi Jaume Ardèvol i Cabrer de l'any 2008 dels Jocs Florals de Torroja del Priorat.
El llibre ha estat coeditat pel Centre Cultural i Recreatiu La Unió de Torroja del Priorat, entitat organitzadora dels Jocs Florals, i l'Arxiu Comarcal del Priorat.
El mateix estudi va ser presentat el 12 de juny a la Biblioteca Salvador Estrem i Fa de Falset.
La presentació anà a càrrec del Sr.
Pere Audí Ferrer, mestre i historiador.
Data: 9 de maig de 2009 a les 19 hores
Lloc: Església parroquial de Torroja del Priorat
Organitza: Arxiu Comarcal del Priorat i Centre Cultural i Recreatiu de la Unió de Torroja del Priorat
Aquest cicle de conferències va tenir lloc a la sala d'actes de l'Arxiu Comarcal del Priorat els dissabtes 23 i 30 de maig i 6 de juny de 2009.
Es realitzaren en commemoració del setantè aniversari de la finalització de la Guerra Civil.
Foren coorganitzades entre l'arxiu comarcal i Carrutxa.
El nombre de conferències va ser de tres: la primera "Els bombardeigs sobre el Priorat" a càrrec d'Ezequiel Gort Juanpere; la segona, "Els hospitals de sang al Priorat" per Montserrat Flores; i la tercera, "Els últims dies de la Guerra Civil al Priorat" de Pili Crivillé i Salvador Palomar.
La mitjana d'assistents va ser d'unes 20 persones.
23 de maig a les 19 hores "Els bombardejos sobre el Priorat", a càrrec d'Ezequiel Gort
30 de maig a les 19 hores "Els hospitals de sang al Priorat, a càrrec de Montserrat Flores
6 de juny a les 19 hores "Els últims dies de la Guerra Civil al Priorat", a càrrec de Pili Crivillé i Salvador Palomar
Organitza: Arxiu Comarcal del Priorat i Associació Carrutxa
Xerrada sobre el recull de cançons, independentment de la seva ideologia, que durant la Guerra Civil es cantaven, també s'inclouen les corrandes i cançonetes populars recollides.
Data: 24 d'octubre de 2009 a les 18 hores
Organitza: Arxiu Comarcal del Priorat i Carrutxa
El passat 24 de juliol es va presentar a la sala d'actes de l'Ateneu Bisbalenc el treball de Carles Prats Ferré intitulat Les Ordinacions de la Bisbal de Falset de 1624 i 1695 que comptà amb la presència d'unes 70 persones.
La presentació de l'acte anà a càrrec del Sr.
Josep Torné Cubells, historiador, que fou el primer que publicà un treball sobre ordinacions municipals de la comarca, en concret, de Torroja del Priorat.
Aquest estudi fou guardonat amb un accèssit del premi Jaume Ardèvol i Cabrer dels Jocs Florals de Torroja del Priorat l'any 2009.
L'obra ha estat coeditada entre l'Ajuntament de la Bisbal de Falset i l'Arxiu Comarcal del Priorat i consta d'una introducció històrica i demogràfica de la població fins el segle XVIII, la transcripció del manuscrit de les ordinacions, la digitalització del document i, per últim, d'índexs toponímics i onomàstics, així com d'un vocabulari del català emprat en la redacció del document.
Data: 24 de juliol de 2010 a les 20 hores
Lloc: Sala d'Actes de l'Ateneu Bisbalenc de la Bisbal de Falset
Organitza: Arxiu Comarcal del Priorat, Centre Cultural i Recreatiu La Unió de Torroja del Priorat
Presentació de la reedició de Rayos y truenos de Joaquim Blanch anarquista natural del Masroig, editada l'any 1908.
Data: 17 d'abril de 2010 a les 19.30 hores
Lloc: Arxiu Comarcal del Priorat
Organitza: Arxiu Comarcal del Priorat i Carrutxa
El 9 d'abril a la Biblioteca Pública Salvador Estrem i Fa va tenir lloc la presentació de la reedició de La comèdia de Falset obra de Pau Bunyegas, pseudònim de Conrad Roure, publicada el 1869.
La reedició d'aquesta obra ha estat coeditada per l'Ajuntament de Falset i l'Arxiu Comarcal del Priorat i ha comptat amb un estudi introductori de Toni Orensanz qui emmarca l'obra en el període que es va realitzar, qui era l'autor i quin significat i d'on prové la dita "S'acabarà com la comèdia de Falset".
La presentació anà a càrrec de Toni Orensanz i de la regidora de Cultura de l'Ajuntament de Falset.
En el mateix esdeveniment es presentà un llibre de Toni Orensanz intitulat El falsari.
Data: 9 d'abril de 2010 a les 20 hores
Lloc: Biblioteca Pública Salvador Estrem i Fa de Falset
Organitza: Arxiu Comarcal del Priorat i Ajuntament de Falset
S'han iniciat les tasques de descripció del fons format per més de 4.500 unitats d'instal·lació que abasta principalment el període dels anys seixanta i setanta.
Nens jugant al Grup de vivendes d'Olesa de Montserrat.
L'Organització Sindical Espanyola esdevenir durant tota la dictadura un element de control i enquadrament dels treballadors i les treballadores de tot l'estat.
D'obligatòria afiliació per part dels "productors" i també dels empresaris es va regir pels preceptes de: "verticalitat, unitat, totalitat i jerarquia".
La seva activitat es va arrelar a quotidianitat dels "productors" i va intentar regular no tan sols la vida laboral d'aquests si no també la vida quotidiana.
El contingut d'aquest fons és un reflex fidedigne del funcionament de la institució així com les repercussions d'aquesta vers la població treballadora.
Podem trobar un gran ventall de documentació provinent de la Delegació provincial de Barcelona però també podem identificar documents que vénen de les delegacions territorials principalment de l'àrea metropolitana.
A més podem observar per la documentació que roman al Dipòsit com es va anar filtrant Comissions Obreres (CCOO) a l'estructura del Sindicat Vertical per tal de minar l'activitat d'aquest i aconseguir millores per la classe treballadora.
El tractament de tot el fons comportarà la descripció sistematitzada de les 4.565 capses que permetrà aprofundir en el coneixement de la informació continguda d'una forma més exhaustiva per poder recuperar-la així mateix d'una forma més eficient.
No només això, aquesta revisió intensiva de tot el fons ha de poder garantir la identificació de deficiències i l'adopció de mesures per garantir la conservació i la preservació d'aquesta informació per la posterior reutilització.
L'accés al fons és lliure amb restriccions (tipologia C, establerta per la Comissió Nacional d'Avaluació i Tria Documental), ja que poden contenir dades protegides.
Tot i això les persones que són esmentades a la documentació o les que manifestin un interès legítim i directe tindran accés lliure a la documentació que demanin.
A mesura que es vagi avançant en la descripció del fons es carregarà de forma sistemàtica al portal Arxius en Línia de la Generalitat de Catalunya per tal de posar a disposició i garantir la consulta del les unitats d'instal·lació descrites per part del ciutadà.
S'ha digitalitzat gran part de la fotografia pertanyent al fons de la Delegació Sindical Espanyola de la província de Barcelona
En marc del projecte "Pla Bruniquer", el Dipòsit d'Arxius de Cervera (DAC) va digitalitzar més de 14.800 fotografies que formen part del fons fotogràfic de l'Organització Sindical Espanyola, Delegació provincial de Barcelona.
Les imatges contenen informació gràfica d'actes i esdeveniments del Sindicat així com de personatges vinculats a la política i la societat de la Barcelona dels anys seixanta i setanta.
El testimoni gràfic de l'activitat de l'organització sindical és reflex i testimoni de la vida diària d'aquesta organització que va voler vertebrar un sistema on els "productors" s'articulaven al voltant de les diferents agrupacions sindicals.
Aquesta articulació va ser un mètode eficaç per intentar controlar la vida quotidiana dels treballadors i treballadores.
El control va ser efectiu al principi però la contínua organització i els constants moviments reivindicatius van provocar la infiltració de part dels treballadors d'aquestes estructures sindicals.
La importància d'aquest Pla Bruniquer 2016 per l'arxiu és molt remarcable, ja que és la primera vegada que aquesta institució s'inclou dins d'un projecte d'aquestes característiques i dimensions per aconseguir donar accés via web a una part d'un fons que custodiem.
Per l'any 2017 s'ha previst la càrrega progressiva d'aquesta documentació al portal "Arxius en Línia" per tal d'aconseguir un accés directe a la documentació per part dels ciutadans que ho desitgin.
Hem de valorar molt positivament la determinació del Servei de Coordinació General d'Arxius d'encabir al Dipòsit d'Arxius de Cervera (DAC) en aquest projecte de digitalització.
S'ofereixen cinc esdeveniments per a gaudir de l'obra d'aquest gran artista
Durant els mesos de gener i febrer de 2017 s'ofereixen a Girona tot un seguit d'actes per a commemorar el centenari de Carles Fontserè.
Concretament dues exposicions, dues conferències i una lectura dramatitzada.
L'Arxiu Comarcal del Pla de l'Estany conserva i gestiona el fons de Carles Fontserè, i participa activament en aquests actes.
A Girona es poden veure més de seixanta fotografies originals de Fontserè, que provenen del nostre arxiu.
En podeu gaudir visitant les següents exposicions:
Per veure el conjunt dels actes mireu el tríptic adjunt.
Departament de Cultura de la Generalitat de Catalunya, Ajuntament de Girona i Diputació de Girona
Acte de l'Arxiu Comarcal del Pla de l'Estany per mostrar a tothom els fruits que, a hores d'ara, es poden oferir sobre el fons de Carles Fontserè.
I, a l'hora, per convidar al públic a reflexionar sobre l'artista, la seva manera d'entendre el món i la petja que va deixar a Banyoles i al Pla de l'Estany.
Pintura acrílica sobre paper i collage
Presentació del butlletí de l'Arxiu Comarcal del Pla de l'Estany, Tabulari número 14, on s'ofereix un monogràfic sobre la vida i obra de Fontserè, que es pot resseguir gràcies al fons custodiat a l'arxiu.
Projecció del documental "Art i rebel·lia.
Taula rodona on hi seran presents el director del documental, artistes banyolins que van conèixer i tractar a Fontserè, i professionals que han conegut la seva obra i hi han aprofundit.
Jaume Geli, artista i dissenyador
Jordi Gimferrer, químic, cofundador d'Òmnium Cultural i vinculat al món de l'art
Susanna Muriel, arxivera especialitzada en fotografia
Organitza: Arxiu Comarcal del Pla de l'Estany
Col·labora: Ajuntament de Banyoles
Arxiu Comarcal del Pla de l'Estany
Fontserè i Clavé a la llum de Martí Vivès
En aquesta exposició es proposa posar en relleu la rica xarxa de relacions en què, tot i la difícil conjuntura que van haver d'afrontar, es van moure els joves artistes Carles Fontserè i Antoni Clavé en la primera etapa del seu exili.
Perpinyà, durant els primers mesos de 1939 esdevé una ciutat en estat d'emergència en la qual els gestos de solidaritat resultaven fonamentals per la sort dels refugiats.
L'artista rossellonès Martí Vives tindrà un paper clau en la sortida dels camps d'internament de catalans, com fou el cas de Fontserè i Antoni Clavé.
A Carles Fontserè, així com també a Antoni Clavé, aquella etapa precària i fins i tot perillosa els permetrà, paradoxalment, realitzar les seves primeres exposicions com a artistes.
L'art esdevindrà una estratègia de supervivència vital.
A l'exposició es podran veure obres originals i documentació diversa de l'època.
L'Arxiu Comarcal del Pla de l'Estany ha aportat els dibuixos que va fer Fontserè, l'any 1939, al mateix camp dels Haras i, posteriorment, a Perpinyà.
Exposició a cura d'Eric Forcada i realitzada en el marc del centenari Carles Fontserè (2017), a càrrec del Museu Memorial de l'Exili, de La Jonquera, en col·laboració amb el Departament de Cultura.
De juny a setembre: de dimarts a dissabte, de 10 a 19h i diumenges i festius de 10 a 14h.
D'octubre a maig: de dimarts a dissabte, de 10 a 18h i diumenges i festius de 10 a 14h.
Tancat els dilluns excepte festius.
Menors de 17 anys, aturats, escolars, grups d'estudiants i docents: Entrada gratuïta.
Majors de 65 anys: Tarifa reduïda, 2 €.
Pensionistes, carnet d'estudiant i grups d'adults: Tarifa reduïda, 3 €.
Com a acte de cloenda del centenari del naixement de Carles Fontserè (Barcelona, 1916 - Porqueres, 2007) la Fundació Vila Casas acull la mostra fotogràfica "Relat cartogràfic" per posar punt final a la celebració d'un centenari que ha tingut com a objectiu principal destacar la importància del Carles Fontserè fotoperiodista.
Amb una dilatada trajectòria en diferents disciplines com la fotografia, la pintura, el cartell, l'escenografia, el dibuix o l'escriptura, Fontserè fou reconegut, des de ben jove, com a il·lustrador de cartells durant la Guerra Civil espanyola.
L'any 1963, després del seu pas per França, Mèxic o Nova York, Fontserè viatjà a Europa i, més concretament, a ciutats de gran tradició documentalista com Roma, París i Londres amb l'objectiu de publicar, com s'estava fent aleshores arreu, fotollibres.
Aquest ambiciós projecte, però, va esdevenir frustrat ja que la no pertinença de Fontserè al nucli central on s'establien les relacions entre escriptors, editors i fotògrafs a Espanya, el van mantenir sempre en un marge perifèric.
La mostra "Relat cartogràfic", comissariada per Natàlia Chocarro i Mercè Vila, presenta una selecció de fotografies del fons de Carles Fontserè, que es conserva a l'Arxiu Comarcal del Pla de l'Estany, que documenten la ciutat de Londres en un moment d'efervescència social.
Les fotografies de Fontserè combinen el que ell denomina "geografia humana" amb l'arquitectura icònica de la ciutat, amb un resultat que testimonia un Londres convertit en centre cultural de joventut, moda i modernitat.
"Relat cartogràfic" ens permet trepitjar els carrers de Londres mentre observem el Palau de Westmister, el Soho o el Piccadilly Circus com a escenari, real, d'una generació marcada pel Swinging London, The Beatles i The Rolling Stones.
Del 15 de juny al 15 de setembre:
Del 16 de setembre al 25 de novembre:
La Fundació Lluís Coromina presenta a l'Espai Isern Dalmau de Barcelona l'exposició sobre "els invisibles" de Carles Fontserè
Arxiu Comarcal del Pla de l'Estany, fons Carles Fontserè, 2794
La Nova York de mitjans dels anys cinquanta era una ciutat plena d'oportunitats, però també de contrastos socials que es visibilitzaven en el carrer.
En els mitjans de comunicació no era freqüent posar de manifest aquesta "altra" realitat, però l'ull sempre despert i crític de Carles Fontserè va saber captar-ho com ningú: persones sense sostre o amb problemes de diferents característiques, com alcoholèmia, drogaddicció, trastorns psicològics...
Així doncs, aquesta exposició és un viatge que, com apunta el seu creador, "ens fa conèixer el fons de les cavernes de les nostres civilitzacions i ens ajuda a veure allò que normalment no volem veure".
Una manera de posar en relleu que els problemes d'ahir tot sovint també són els d'avui.
En aquest sentit, l'exposició també serveix per sensibilitzar sobre la campanya de Càritas que, sota el títol Fem visibles els invisibles, posa en coneixement aquesta realitat social que es veurà a través de les més de vint imatges que s'exhibeixen a l'exposició, totes en blanc i negre i amb còpia d'època, i que la Generalitat de Catalunya conserva i difon a través de l'Arxiu Comarcal del Pla de l'Estany.
Es tracta de la convocatòria a un míting celebrat a Mollerussa per tal de defensar el sector vinícola, durant la crisi de la Fil·loxera.
Ban que informa del canvi de dates de la celebració de la Fira de Sant Josep de Mollerussa, que encara avui es continua celebrant com una de les més importants del sector agrícola de tot Catalunya.
Abans de 1885 no coincidia amb la festivitat de Sant Josep, sinó que es feia dues setmanes abans.
El canvi de calendari va provocar també el seu nom actual.
Títol: Anunci del canvi de dates de la Fira de Mollerussa
Tots els anuncis de la societat eren penjats als taulells o cartelleres dels ajuntaments per a la seva exposició pública.
Solien tractar canvis de torns de reg, camanyes de neteja de sèquies, cobrament de taxes, etc. o simplement litigis que sorgien amb particulars o amb d'altres administracions.
Un exemple n'és aquest, resposta sindical a certes presumcions de la junta de govern.
Títol: Anunci de la Societat Canal d'Urgell
Anunci de la Societat Canal d'Urgell
Posterior al cadastre instituït per José Patiño (+1736), aquest és un exemple de llistat amb funcions de fiscalitat durant el regnat de Carles III.
És un dels més antics del fons municipal de Mollerussa.
Títol: Llibre fet per los peroms hisenda per hisenda ab les confrostacions y judicacions de cada qual conforma explique lo mateix llibre
Llibre de valies i judicacions, 1771
Cadastre reial de Mollerussa anterior a la gran transformació agrària, social i demogràfica provocada per la construcció del Canal d'Urgell.
Alumnes de cicle inicial i cicle mitjà d'Esterri d'Àneu
L'Arxiu organitza visites comentades de les seves instal·lacions adreçades fonamentalment a grups escolars o universitaris, però igualment obertes a altres col·lectius de ciutadans interessats.
Aquestes visites han de ser concertades amb antelació.
Les propostes didàctiques d'exposicions s'elaboren amb la col·laboració del Centre de Recursos Pedagògics del Pallars Sobirà i el Camp d'Aprenentatge de les Valls d'Àneu.
També es treballa conjuntament amb els tutors de batxillerat per definir els temes dels treballs de recerca i es dona suport als alumnes que necessiten utilitzar els nostres fons per portar a terme la seva investigació.
Seu de l'Arxiu Comarcal del Pallars Sobirà
L'Arxiu Comarcal del Pallars Sobirà (ACPS) fou creat pel conveni signat per l'Ajuntament de Sort, el Consell Comarcal del Pallars Sobirà i el Departament de Cultura de la Generalitat el 27 de juliol de 1992 i fou inaugurat el 28 d'abril de 1995 per l'Honorable Conseller de Cultura, Joan Guitart i Agell.
Forma part de la Xarxa d'Arxius Comarcals de la Generalitat de Catalunya, està adscrit al Departament de Cultura i Mitjans de Comunicació i és gestionat pel Consell Comarcal del Pallars Sobirà.
L'ACPS custodia els fons de la majoria dels ajuntaments de la comarca, el fons del Consell Comarcal del Pallars Sobirà, el fons del districte notarial, de la Comptadoria d'Hipoteques, diversos fons patrimonials i personals i disposa d'una còpia en microfilm dels fons Pallars, Vilamur i Catalunya General del Archivo Ducal de Medinaceli.
Revista d'estudis del Pla d'Urgell" és una publicació anual, editada per l'Arxiu Comarcal del Pla d'Urgell, el Centre de Recerques del Pla d'Urgell Mascançà i l'Institut d'Estudis Comarcals del Pla d'Urgell.
La seva finalitat és divulgar els treballs i les aportacions referides a aquesta comarca.
Es vol fer possible, així, un mitjà que permeti establir un pont entre els investigadors que treballen en diversos àmbits de les ciències, les arts, les ciències socials o les humanitats, i el públic general que estigui interessat a conèixer amb més profunditat el seu entorn més proper i a valorar millor el patrimoni que té a l'abast.
El present número recull les ponències i comunicacions que es van presentar a les Primeres jornades d'Estudis sobre el Pla d'Urgell, celebrades a Golmés el 14 de novembre de 2009.
Aquests ofereixen una panoràmica d'aspectes diversos de la comarca del Pla d'Urgell, des de diverses disciplines com la història, la geografia, la literatura, l'etimologia, l'arxivística o el cinema.
Lloc: Sala d'actes del Consell Comarcal del Pla d'Urgell, Carrer Prat de la Riba, 1, Mollerussa
Organitza: Arxiu Comarcal del Pla d'Urgell, Centre de Recerques del Pla d'Urgell Mascançà i Institut d'Estudis Comarcals del Pla d'Urgell
Cicle de novel·la històrica a l'entorn del Canal d'Urgell.
El cicle, que tindrà lloc els dies 27, 28 i 29 d'octubre, té per objectiu donar a conèixer una infraestructura tant important per la comarca del Pla d'Urgell i els territoris que rega a través de la novel·la.
Data: 27 d'ocubre de 2010, a les 19 hores
Lloc: Espai Cultural dels Canals d'Urgell, Seu de la Comunitat General de Regants dels Canals d'Urgell, Avinguda Jaume I, 1, Mollerussa
Dates: 28 i 29 d'octubre a les 20.30 hores
Lloc: Arxiu Comarcal del Pla d'Urgell, Carrer del Tossal Blanc, 10, Mollerussa
Organitza: Arxiu Comarcal del Pla d'Urgell, Biblioteca Comarcal Jaume Vila i Espai Cultural dels Canals d'Urgell
Col·labora: Ajuntament de Mollerusa i Consell Comarcal del Pla d'Urgell